Mark Dekanich

Mark Adam Dekanich (s. 10. toukokuuta 1986 North Vancouver, Brittiläinen Kolumbia, Kanada) on kroatialais-kanadalainen jääkiekkomaalivahti, joka edustaa ECHL-liigassa pelaavaa Reading Royalsia.

Ura
Seuraura
WHL-joukkue Regina Pats varasi Dekanichin 81. pelaajana vuonna 2001, mutta hän ei kuitenkaan koskaan siirtynyt CHL:ään. Dekanich pelasi kaksi kautta BCHL-juniorisarjaa Coquitlam Expressin paidassa, jonka jälkeen hän kävi vuodet 2004–2008 Colgaten yliopistoa. Dekanich palkittiin toisen yliopistokautensa 2005–2006 päätteeksi ECAC:n parhaana maalivahtina, valittiin sarjan ensimmäiseen tähdistökentälliseen sekä akateemiseen tähdistökentälliseen. Nashville Predators varasi hänet viidennellä kierroksella 146. pelaajana NHL:n varaustilaisuudessa 2006. Kauden 2006–2007 päätteeksi Dekanich valittiin ECAC:n toiseen tähdistökentälliseen ja akateemiseen tähdistökentälliseen. Viimeisen yliopistokautensa 2007–2008 päätteeksi hänet valittiin sarjan kolmanteen tähdistökentälliseen, akateemiseen tähdistökentälliseen sekä NCAA Lowes Senior Class All-Americans 1st Teamiin.

Huhtikuussa 2008 Dekanich teki kaksivuotisen tulokassopimuksen Nashville Predatorsin kanssa. Hän pelasi molemmat sopimuskautensa lähinnä AHL-joukkue Milwaukee Admiralsissa. Tulokaskaudellaan 2008–2009 Dekanich toimi pääasiassa joukkueen kakkosmaalivahtina Drew MacIntyrelle ja sai tililleen 30 runkosarjaottelua torjuen niissä yhden nollapelin. Kaudella 2009–2010 hän kantoi suurimman osan Admiralsin torjuntavastuusta ja pelasi 49 runkosarja- ja seitsemän playoff-ottelua. Dekanich palkittiin AHL:n helmikuun 2010 kuukauden pelaajana. Hän pelasi kauden aikana myös kaksi ottelua ECHL-joukkue Cincinnati Cyclonesissa ja Dekanich palkittiin liigan viikon pelaajana 30. marraskuuta – 6. joulukuuta 2009 väliseltä ajalta. Elokuussa 2010 hän teki vuoden mittaisen, kaksisuuntaisen ja 550 000 dollarin arvoisen jatkosopimuksen Predatorsin kanssa.

Myös kauden 2010–2011 Dekanich vietti pääasiassa Admiralsin joukkueessa. Hän pelasi kauden aikana AHL:n tähdistöottelussa ja Dekanichilla oli liigan paras torjuntaprosentti (93,1%). Hän pelasi myös uransa ensimmäisen ja toistaiseksi ainoan NHL-ottelunsa 18. joulukuuta 2010 Los Angeles Kingsia vastaan. Dekanich vaihdettiin Predatorsin maalinsuulle Anders Lindbäckin tilalle ajassa 9.59, kun joukkue oli tappiolla 1–3. Hän torjui 49.59 minuutin aikana 22 kertaa ja päästi kolme maalia, joten Predators hävisi Kingsille lopulta lukemin 1–6. Dekanich oli kutsuttu Predatorsin NHL-kokoonpanoon jo pari viikkoa aiemmin joukkueen ykkösmaalivahti Pekka Rinteen jouduttua sivuun.

Heinäkuussa 2011 Dekanich teki vapaana agenttina vuoden mittaisen ja yksisuuntaisen sopimuksen Columbus Blue Jacketsin kanssa. Hän pelasi kauden 2011–2012 aikana kuitenkin vain viisi ottelua farmijoukkue Springfield Falconsissa nilkkaleikkauksen vuoksi. Heinäkuussa 2012 Dekanich teki vapaana agenttina sopimuksen Winnipeg Jetsin kanssa. Hän pelasi kauden 2012–2013 kokonaan farmijoukkue St. John's IceCapsissa, jossa Dekanich lähinnä jakoi torjuntavastuun Eddie Pasquelen kanssa ja sai tililleen 34 runkosarjaottelua.

Kaudeksi 2013–2014 Dekanich siirtyi vuoden mittaisella sopimuksella KHL:n kroatialaiseen laajennusjoukkue Medveščak Zagrebiin. Hän jakoi hyvin tasaisesti torjuntavastuun Barry Brustin kanssa ja pelasi 27 runkosarja- ja kaksi playoff-ottelua. Dekanich valittiin lokakuussa 2013 KHL:n viikon pelaajaksi. Huhtikuussa 2014 hän teki vuoden mittaisen jatkosopimuksen Medveščakin kanssa. Kaudella 2014–2015 Dekanich pelasi 12 ottelua ja hän jäi lähinnä Cal Heeterin ja Mark Owuyan varjoon. Dekanich edusti Medveščakia kauden aikana myös Spengler Cupissa, jossa hän ei saanut kuitenkaan peliaikaa.

Syyskuussa 2015 Dekanich teki vuoden mittaisen sopimuksen ECHL-joukkue South Carolina Stingraysin kanssa. Lokakuussa hän solmi vuoden mittaisen AHL-sopimuksen Hershey Bearsin kanssa. Dekanich pelasi kauden 2015–2016 kuitenkin lähes kokonaan Stingraysin puolella ja hän sai tililleen yhden AHL-ottelun. Elokuussa 2016 Dekanich teki vapaana agenttina vuoden mittaisen sopimuksen AHL-joukkue Lehigh Valley Phantomsin kanssa. Hän pelasi kauden 2016–2017 kuitenkin lähes kokonaan ECHL-joukkue Reading Royalsissa ja pelasi vain yhdessä AHL-ottelussa.

Maajoukkueura
Dekanich edusti Kroatiaa 1. divisioonan B-lohkon maailmanmestaruuskilpailuissa vuonna 2015.

Muuta
Dekanichilla on kroatialaiset sukujuuret. Hän on Medveščak Zagrebissa pelatessaan hankkinut myös Kroatian kansalaisuuden.

Tilastot
     Runkosarja   Pudotuspelit   Palkinnot   Kausi Joukkue Liiga O V H T MIN PM NP PMK TP% O V H MIN PM NP PMK TP%      2002–2003 Coquitlam Express BCHL 20 3 11 0 1059 83 0 4.70 87,4 – – – – – – – – 2003–2004 Coquitlam Express BCHL 30 13 15 1 1647 89  2 3.24 90,9 – – – – – – – – 2004–2005 Colgate Univ. NCAA 5 1 1 0 161 5 0 1.85 90,4 – – – – – – – – 2005–2006 Colgate Univ. NCAA 36 18 11 6 2126 81 4 2.29 92,4 – – – – – – – –  2006–2007 Colgate Univ. NCAA 36 15 17 4 2136 83 1 2.33 92,3 – – – – – – – –  2007–2008 Colgate Univ. NCAA 41 18 16 6 2389 86 6 2.16 92,4 – – – – – – – – 2008–2009 Milwaukee Admirals AHL 30 15 10 2 1663 58 1 2.09 92,3 – – – – – – – – 2009–2010 Cincinnati Cyclones ECHL 2 2 0 0 125 1 1 0.48 98,1 – – – – – – – –  Milwaukee Admirals AHL 49 27 16 4 2804 109 4 2.33 91,4 7 3 4 408 19 1 2.79 90,9 2010–2011 Milwaukee Admirals AHL 43 23 12 5 2500 84 4 2.02 93,1 – – – – – – – –  Nashville Predators NHL 1 0 0 0 50 3 0 3.60 88,0 – – – – – – – – 2011–2012 Springfield Falcons AHL 5 1 2 1 240 16 0 4.00 86,7 – – – – – – – – 2012–2013 St. John's IceCaps AHL 35 16 14 1 1914 95 2 2.98 89,5 – – – – – – – – 2013–2014 Medveščak Zagreb KHL 27 11 9 6 1630 58 3 2.13 93,6 2 0 2 118 7 0 3.57 87,3 2014–2015 Medveščak Zagreb KHL 12 0 10 0 591 47 0 4.76 83,8 – – – – – – – –  2015–2016 South Carolina Stingrays ECHL 35 20 9 4 2004 72 2 2.16 92,5 10 5 3 603 17 2 1.69 92,2 Hershey Bears AHL 1 0 1 0 59 4 0 4.09 81,8 – – – – – – – –  2016–2017 Reading Royals ECHL 39 21 12 1 2189 111 1 3.04 91,0 6 2 2 406 11 0 1.62 95,4 Lehigh Valley Phantoms AHL 1 0 0 0 33 5 0 9.10 83,9 – – – – – – – –

Maajoukkuetilastot
 Vuosi Turnaus O V H MIN PM NP PMK TP% 2015 MMd1 B 5 2 2 260 11 0 2.54 91,4

Lähteet

Viitteet

Luokka:Kroatialaiset jääkiekkomaalivahdit
Luokka:Kanadalaiset jääkiekkomaalivahdit
Luokka:Nashville Predatorsin varaamat pelaajat
Luokka:Vuonna 1986 syntyneet
Luokka:Elävät henkilöt